
A teremtés gondolata-Michalangeló parafrázis

Munkáimban leginkább örökérvényű problématikákkal foglalkozom, fontos számomra a gondolatiság. Negatív világunkkal ellentétben, alkotásaim pozitív üzenetet szándékoznak közvetíteni. Grafikáimon megjelenő lavírozott formák és felületek sejtelmes, olykor misztikus hatást válthatnak ki a nézőből. Egyszerre foglalkoztat a pillanatnyiság, és az állandó, az örökérvényűség. Ennek kettőségét leginkább a térben történő fények és árnyékok változásban igyekszem tettenérni és érzékeltetni.
Michelangelo Ádám teremtésénél a teremtés végeredménye, egy látványos jelenség, aminek részese lehet a néző. A teremtés végeredménye látható, kézzelfogható, ez azonban a folyamat vége, közvetlen a megelevenülés előtti pillanat. Átiratomban engem a kezdet érdekel, a láthatatlan, a külső szemlélő számára nem egyértelmű, sőt a kívülálló előtt titokként felsejlő gondolat, a teremtés magja, megfoganása, mely láthatatlan.
A munkám üzenete rávilágít arra, hogy egy esemény, egy történés nem egy időponthoz köthető, hanem egy folyamat gyümölcse, és az eredet sokszor legtöbbünk számára láthatatlan, vagy akár titok is maradhat örökre.



